open-index/open-wikipedia-markdown huggingface dataset:
Τζουλιέτα Γκουιτσάρντι

Η **Τζουλιέτα Γκουιτσάρντι** (ιταλικά: *Giulietta Guicciardi*, 23 Νοεμβρίου 1782 - 22 Μαρτίου 1856) ήταν Αυστριακή κοντέσα. Περισσότερο γνωστή είναι ως μαθήτρια —για μικρό διάστημα— του Λούντβιχ βαν Μπετόβεν και γενικότερα η γνωριμία της και η σχέση της με αυτόν. Επίσης, ο Μπετόβεν, της είχε αφιερώσει, τη Σονάτα για πιάνο No. 14 το γνωστό του αυτό έργο,  που είναι περισσότερο γνωστό ως η *Σονάτα του Σεληνόφωτος*.
μικρογραφία| Τζουλιέτα Γκουιτσάρντι
## Βιογραφία
Η Γκουιντσάρντι, γεννήθηκε το 1782, στο Πρέζεμισλ, της Γαλικίας. Το 1800, μετακόμισε με την οικογένεια της στη Βιέννη. Εκεί η ομορφιά της δεν πέρασε απαρατήρητη από τους ευγενείς, κι αυτό είχε ως αποτέλεσμα, να παντρευτεί στις 14 Νοεμβρίου του 1803, τον κόντε φον Γκάλενμπεργκ.. Αργότερα, μετακόμισαν στη Νάπολη, όπου έζησαν για 20 χρόνια. Απεβίωσε στη Βιέννη το 1856.

## Μπετόβεν

Όπως είχε παραδεχτεί, ο Μπετόβεν, στον Άντον Σίντλερ (γραμματέας κι αργότερα βιογράφος του) σε κάποια φάση υπήρξε ερωτευμένος με την Γκουιτσάρντι. Επίσης, είναι μία από τις πιθανές παραλήπτριες της μυστηριώδους και περίφημης επιστολής του, Unsterbliche Geliebte. Μάλιστα, ο Σίντλερ, το είχε επισημάνει κι αυτός. Αλλά κάτι τέτοιο δεν επαληθεύεται. Η ξαδέλφη του, Τερέζ Μπρούνσβικ, είχε πει πως κάτι τέτοιο δεν πρέπει να είναι αληθές, κι ότι πιθανότερη παραλήπτρια είναι η Ζοζεφίνα Μπρούνσβικ, με την οποία έζησαν μεγάλο πάθος.

Σχετικά, με τη Σονάτα που της αφιέρωσε, δεν το έκανε επειδή εκείνη είχε στο μυαλό του, κι αντιθέτως της προόριζε ένα άλλο κομμάτι, το Rondo σε Σολ μείζονα, Op. 51 No. 2, το οποίο αναγκάστηκε να το αφιερώσει στη κοντέσα Λιχνόφσκι, έτσι κατά συνέπεια της αφιέρωσε τη Σονάτα του Σεληνόφωτος. 

Το 1994, κυκλοφόρησε η η βιογραφική ταινία *[[Αθάνατη Αγαπημένη (ταινία)|Immortal Beloved]]*, στην οποία την υποδύεται η Βαλέρια ΓΚολίνο. 

## Παραπομπές


## Πηγές
* 
* 
* 
* 
* 
* 
* 
* 

Κατηγορία:Αυστριακοί ευγενείς
Κατηγορία:Λούντβιχ βαν Μπετόβεν
Κατηγορία:Κόμισσες της Αυστρίας
Αρχοντικό της Παλαιολογίνας

Το **Αρχοντικό ή Παλάτι της Παλαιολογίνας** είναι βυζαντινό κτίριο του 15ου αιώνα στην πόλη των Καλαβρύτων στην Αχαΐα. Σήμερα λειτουργεί ως χώρος συνεδρίων και πολιτιστικό κέντρο του Δήμου Καλαβρύτων. 

Το κτήριο είναι λιθόκτιστο, έχει εμβαδόν 530 τ.μ. και τρεις ορόφους, πλήρως ανακατασκευασμένο σήμερα.

Το κτίριο αναφέρεται ότι κατασκευάστηκε από τον Θωμά Παλαιολόγο, δεσπότη του Μωρέως, γύρω στα 1430, κύριο τότε της περιοχής και έπειτα. Κάπου στα 1440, πέρασε στον αδελφό του Κωνσταντίνο κι αυτός το δώρισε στην νύφη του, σύζυγο του Θωμά, Αικατερίνη, κόρη ευγενών από την Χαλανδρίτσα και από την οποία προέρχεται η σημερινή ονομασία του. Σε όλα αυτά τα χρόνια άλλαξε πολλούς ιδιοκτήτες με τον τελευταίο να το δωρίζει στον Δήμο Καλαβρύτων το 1977 για να το διασώσει και να αξιοποιηθεί σαν πολιτιστικό κέντρο.

## Παραπομπές


Κατηγορία:Καλάβρυτα
*
Κατηγορία:Κτίρια και κατασκευές στην Αχαΐα
Κατηγορία:Κτίρια και κατασκευές στην Βυζαντινή Αυτοκρατορία
Κύπελλο Σαρλ Ντραγκό

Το **Κύπελλο Σαρλ Ντραγκό** (γαλλικά: Coupe Charles Drago) ήταν μια νοκ-άουτ ποδοσφαιρική διοργάνωση, οργανωμένη από την 'Ενωση Επαγελματικού Ποδοσφαίρου, γνωστή και ως LFP, για τις ομάδες που γνώριζαν τον αποκλεισμό πριν την προημιτελική φάση του Κυπέλλου Γαλλίας. Ιδρύθηκε το 1953 και καταργήθηκε το 1965. Αξίζει να σημειωθεί ότι στην εναρκτήρια διοργάνωση η Σοσό σήκωσε το τρόπαιο με στρίψιμο νομίσματος, μετά τη λήξη τόσο της κανονικής διάρκειας του αγώνα όσο και της παράτασης, για το λόγο ότι τότε δεν υπήρχε η διαδικασία των πέναλτι.

## Κατάλογος τελικών

Κατηγορία:Ποδόσφαιρο στη Γαλλία
Θεοδώρα Παλαιολογίνα Συναδηνή

Η **Θεοδώρα Παλαιολογίνα Συναδηνή** ήταν βυζαντινή πριγκίπισσα του 13ου αιώνα.

Ήταν κόρη του καίσαρα και σεβαστοκράτορα Κωνσταντίνου Παλαιολόγου αδελφού του αυτοκράτορα Μιχαήλ Η΄ και της Ειρήνης Βράναινας. Τόσο ο πατέρας της όσο και η μητέρα της πέθαναν όταν ήταν νέα και είχαν αποσυρθεί σε μονές, έτσι μεγάλωσε κάτω από την κηδεμονία του θείου της αυτοκράτορα Μιχαήλ Η΄. Ο Μιχαήλ πάντρεψε την Θεοδώρα με έναν βυζαντινό ευγενή τον Ιωάννη Δούκα Άγγελο Συναδηνό, με τον οποίο απέκτησαν τέσσερα παιδιά:
* τον Ιωάννη Συναδηνό Παλαιολόγο}, μέγα κοντόσταυλο. Παντρεύτηκε την Θωμαΐς Κομνηνή Δούκαινα Λασκαρίνα Καντακουζηνή Συναδηνή Παλαιολογίνα.
* την Ευφροσύνη , η οποία ταγμένη από μικρή σε μονή, έγινε μοναχή και ήταν ιδρύτρια της μονής Βεβαίας Ελπίδος μαζί με τη μητέρα της.
* την Μια κόρη άγνωστης ονομασίας, προτάθηκε για σύζυγος του Βούλγαρου τσάρου Θεόδωρου Σβετοσλάβ .
* τον Θεόδωρο Συναδηνό Παλαιολόγο, πρωτοστράτορ, έπαιξε ηγετικό ρόλο στους εμφύλιους πολέμους κατά το πρώτο μισό του δέκατου τέταρτου αιώνα . Παντρεύτηκε την Ευδοξία Δούκαινα Μουζάκαινα.

Η Θεοδώρα λίγο μετά το θάνατο του συζύγου της, αποφάσισε να δημιουργήσει στην Κωνσταντινούπολη το μοναστήρι της Βεβαίας Ελπίδος, φέρνοντας μαζί της την κόρη της Ευφροσύνη. Σε κάποιο σημείο του δέκατου τέταρτου αιώνα, έγραψε το "Τυπικόν της Βεβαίας Ελπίδος"  Το ακριβές έτος του θανάτου της είναι άγνωστο, αν και είναι σίγουρα ότι πέθανε τον δέκατο τέταρτο αιώνα.

## Παραπομπές


## Πηγές
* Cawley, Charles (2011). 'Byzantine 1261-1453' from Medieval Lands. [S.l.]: Foundation for Medieval Genealogy. Consultado em 03-12=2012 Verifique data em: |acessodata= (ajuda)
* Geanakoplos, Deno John (1959). Emperor Michael Palaeologus and the West, 1258–1282: A Study in Byzantine-Latin Relations. Cambridge: Harvard University Press
* Guilland, Rodolphe (1967). Recherches sur les Institutions Byzantines, Tome I. Berlim: Akademie-Verlag
* Kazhdan, Alexander Petrovich (1991). The Oxford Dictionary of Byzantium. Nova Iorque e Oxford: Oxford University Press. ISBN 0-19-504652-8
* Polemis, Demetrios I. (1968). The Doukai: A Contribution to Byzantine Prosopography. Londres: The Athlone Press
* Thomas, T.; A.C. Hero (2000). «Typikon of Theodora Synadene for the Convent of the Mother of God Bebaia Elpis in Constantinople». Byzantine Monastic Foundation Documents: A Complete Translation of the Surviving Founder's Typika and Testaments. Washington D.C.: Dumbarton Oaks Research Library and Collection

Κατηγορία:Βυζαντινοί του 13ου αιώνα
Θεοδωρα
Ειρηνη
Παλατιανό Κιλκίς

Το **Παλατιανό** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γεωγραφικά - ιστορικά στοιχεία
Το Παλατιανό βρίσκεται στις νότιες πλαγιές του όρους Δύσωρον (μέρος των Κρουσσίων) σε υψόμετρο 380 μέτρων. Το χωριό απέχει 17,5 χλμ. Β.-ΒΑ. της πόλης του Κιλκίς και 73,5 χλμ. Β. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 20 οικογένειες προσφύγων από τον Πόντο.

### Αρχαιολογικός χώρος Παλατιανού
Σε απόσταση 1,5 χλμ. βορειοδυτικά του χωριού και στους λόφους Τορτσέλι - Ασσάρ βρίσκεται ο αρχαιολογικός χώρος τού Παλατιανού. Οι ανασκαφές που ξεκίνησαν το 1961 και τα ευρήματα που βρέθηκαν φανερώνουν κατοίκηση της περιοχής από τον 10ο π.Χ. αιώνα μέχρι τον 3ο αιώνα. Στον βόρειο λόφο έχουν βρεθεί τα ερείπια μεγάλης μακεδονικής πόλης από τα ελληνιστικά και ρωμαϊκά χρόνια, που πιθανολογείται ότι είναι το αρχαίο "**Ίωρον**" της αρχαίας Κρηστωνίας. Στον νότιο εκτείνεται το νεκροταφείο του οικισμού. Οι ανασκαφές στο χώρο ξεκίνησαν το 1961 και έχουν φέρει στο φως μέχρι σήμερα τέσσερα σπουδαία αγάλματα, τα οποία εκτίθενται στο Αρχαιολογικό Μουσείο του Κιλκίς, κτίσματα, ναΐσκους και δύο οικείες.

## Διοικητικά στοιχεία
Η παλιά ονομασία ήταν *Σαραϊλή* ή **Σαραϊλί** και έτσι αναφέρεται το 1919 στο ΦΕΚ 48Α-05/03/1919 να προσαρτάται στην κοινότητα Δογάντζης που τότε ανήκε στο νομό Θεσσαλονίκης. Το 1927 μετονομάζεται σε Παλατιανό και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Γερακαριό αποτελούν την τοπική κοινότητα Γερακαρίου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 42 κατοίκους.

## Εξωτερικοί σύνδεσμοι

* Μια αρχαία πολιτεία στο Παλατιανό Κιλκίς από τον ιστότοπο https://www.archaiologia.gr
* Ο αρχαιολογικός χώρος Παλατιανού σε googlemaps
* Ίωρον, μια αρχαία πόλις στο νομό Κιλκίς (Παλατιανό)

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Μαρία Παλαιολογίνα Τορνικίνα

Η **Μαρία Παλαιολογίνα Τορνικίνα** ήταν βυζαντινή ευγενής του 13ου αιώνα.

Ήταν κόρη του καίσαρα και σεβαστοκράτορα Κωνσταντίνου Παλαιολόγου αδελφού του αυτοκράτορα Μιχαήλ Η΄ και της Ειρήνης Βράναινας. Η Μαρία παντρεύτηκε τον Ισαάκιο (Κομνηνό Δούκα) Τορνίκη γνωστής αριστοκρατικής οικογένειας. Ο γάμος είναι γνωστός από το τυπικό της μονής Βεβαίας Ελπίδος της Κωνσταντινούπολης όπου το ζευγάρι έκανε προσφορά μία εικόνα της Θεοτόκου διακομισμένη με τρεις κόκκινες πέτρες από μαργαριτάρι.

Η Μαρία εκάρη μοναχή με το βαφτιστικό της όνομα, με τον Ισαάκ απέκτησαν έναν γιο τον Ανδρόνικο

## Παραπομπές


Κατηγορία:Βυζαντινοί του 13ου αιώνα
Μαρία
Παρόχθιο Κιλκίς

*Για συνώνυμο οικισμό στην Ελλάδα δείτε το λήμμα: [[Παρόχθιο Κοζάνης]]* 

Το **Παρόχθιο** είναι ημιορεινό χωριό του Κιλκίς στην κεντρική Μακεδονία με υψόμετρο 410 μέτρων.

## Γεωγραφία - Ιστορία
Το Παρόχθιο βρίσκεται στις πρόποδες του όρους Μαυροβούνι (μέρος των Κρουσσίων ορέων). Το χωριό απέχει 26 χλμ. ΒΑ. της πόλης του Κιλκίς και 71 χλμ. Β.-ΒΑ. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 33 οικογένειες προσφύγων από τον Πόντο. Η παλιά του ονομασία ήταν *Χότζα Μαχαλέ* και έτσι αναφέρεται το 1919 στο ΦΕΚ 48Α-05/03/1919 να προσαρτάται στην κοινότητα Παπράτ (Ποντοκερασιάς) που τότε ανήκε στο νομό Θεσσαλονίκης. Το 1927 μετονομάζεται σε Παρόχθιο και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με την Ποντοκερασιά αποτελούν την τοπική κοινότητα Ποντοκερασιάς, που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 50 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Ειρήνη Χούμναινα Παλαιολογίνα

Η **Ειρήνη Χούμναινα Παλαιολογίνα** ήταν βυζαντινή ευγενής στα τέλη του 13ου αρχές 14ου αιώνα.

Η Ειρήνη ήταν κόρη του μεγάλου λογοθέτη και επί του κανικλείου Νικηφόρου Χούμνου. Ο αυτοκράτορας Ανδρόνικος Β΄  της έκανε συνοικέσιο το 1299 με τον ανιψιό του  αυτοκράτορα της Τραπεζούντας Αλέξιο Β΄ Μέγα Κομνηνό αλλά το συνοικέσιο δεν προχώρησε άγνωστο για ποιο λόγο. Μάλιστα για χάρη του συνοικεσίου της είχε δοθεί ο τίτλος της Δεσπότισσας.

Έπειτα ο Ανδρόνικος την πάντρεψε με τον μεγαλύτερο γιο του δεσπότη και κυβερνήτη της Θεσσαλονίκης Ιωάννη Παλαιολόγο. Η επιλογή του Ανδρόνικου της Ειρήνης για νύφη του γιού του προκάλεσε την οργή της συζύγου του Ανδρόνικου Ειρήνης που εγκατέλειψε το παλάτι και πήγε στην Θεσσαλονίκη. Η αυτοκράτειρα δεν δεχόταν τον γάμο λόγω του ότι προόριζε τον Κωνσταντίνο για σύζυγο της Ισαβέλλα Βιλλεαρδουίνου πριγκίπισσα της Αχαΐας, ή για γαμπρό με κάποια νύφη από το Δεσποτάτο της Ηπείρου. Ο γάμος έγινε το 1303 αλλά το 1307, χωρίς το ζευγάρι να έχει αποκτήσει παιδιά, η Ειρήνη εκάρη μοναχή με το όνομα *Ευλογία*. Αργότερα ίδρυσε τη μονή του Φιλάνθρωπου Χριστού.

## Παραπομπές


Κατηγορία:Βυζαντινοί του 13ου αιώνα
Κατηγορία:Βυζαντινοί του 14ου αιώνα
Ειρηνη
Άγιος Μάρκος Κιλκίς

Ο **Άγιος Μάρκος** είναι ορεινό χωριό του νομού Κιλκίς σε υψόμετρο 500 μέτρων.

## Γεωγραφία - Ιστορία
Ο Άγιος Μάρκος βρίσκεται στα όρια του νομού με το νομό Σερρών. Είναι κτισμένος στις δυτικές πλαγιές του όρους Μαυροβούνι (τμήμα των Κρουσσίων Ορέων) και νοτιοδυτικά της λίμνης Κερκίνης. Απέχει 28 χλμ. ΒΑ. από την πόλη του Κιλκίς και 79 χλμ. Β.-ΒΔ. από τη Θεσσαλονίκη. Στο χωριό αναβιώνεται το έθιμο των "Μωμόγερων" ή στα ποντιακά *"Τα Μωμο’έρια"* για τον ερχομό της νέας χρονιάς. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 60 οικογένειες προσφύγων από τον Πόντο. Το χωριό παλιότερα ονομαζόταν **Πεϊκοβο** και έτσι αναφέρεται το 1919, μετά την απελευθέρωση, στο ΦΕΚ 48Α-05/03/1919 να προσαρτάται στην τότε κοινότητα Λελόβου. Μετονομάστηκε σε Άγιος Μάρκος το 1926. Σύμφωνα με το πρόγραμμα Καλλικράτης, μαζί με την Άγιο Αντώνιο αποτελούν την τοπική κοινότητα Αγίου Μάρκου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 169 κατοίκους ενώ ως οικισμός 68.
## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Κρουσσών
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ειρήνη Βράναινα Παλαιολογίνα

Η **Ειρήνη Κομνηνή Λασκαρίνα Βράναινα Καντακουζηνή Παλαιολογίνα** ήταν βυζαντινή πριγκίπισσα, σεβαστοκράτηρα, του 13ου αιώνα.

Καταγόταν από την αριστοκρατική οικογένεια Βρανά της Αυτοκρατορία της Νίκαιας, πατέρας της ήταν ο στρατηγός Βρανάς.  Ήταν εγγονή του Θεόδωρου Βρανά και της Αγνής της Γαλλίας. Παντρεύτηκε το 1260 τον σεβαστοκράτορα και καίσαρα Κωνσταντίνο Παλαιολόγο αδελφό του αυτοκράτορα Μιχαήλ Η΄.

## Οικογένεια
Με τον Κωνσταντίνο απέκτησε πέντε παιδιά :
* Μιχαήλ
* Ανδρόνικος
* Μαρία, Παντρεύτηκε τον Ισαάκ Κομνηνό Δούκα Τορνίκιο
* Θεοδώρα, παντρεύτηκε τον Ιωάννη Δούκα Άγγελο Συναδινό και είχε τρία παιδιά. Αργότερα έγινε καλόγρια με το όνομα Θεοδούλη
* Σμίλτσενα, παντρεύτηκε τον Σμίλετς της Βουλγαρίας

Μετά τον θάνατο του συζύγου αποσύρθηκε σε μοναστήρι με το όνομα Μαρία.

## Παραπομπές


Κατηγορία:Βυζαντινοί του 13ου αιώνα
Ειρηνη
Ειρηνη
Κατηγορία:Πρόσωπα της Αυτοκρατορίας της Νίκαιας
Κεντρικό Αρχαιολογικό Συμβούλιο και Συμβούλιο Μουσείων

Το **Κεντρικό Αρχαιολογικό Συμβούλιο και Συμβούλιο Μουσείων** (ΚΑΣ) είναι θεσμός και παράλληλα το ανώτατο συμβουλευτικό όργανο για όλα τα θέματα που αφορούν στην «*προστασία των Αρχαιοτήτων και εν γένει της Πολιτιστικής Κληρονομιάς*» στην Ελλάδα, που λειτουργεί βάσει του Ν.3028/2002 Τα μέλη που απαρτίζουν το ΚΑΣ «*προέρχονται από τον χώρο της [[επιστήμη]]ς, της [[εκπαίδευση]]ς, της [[τέχνη]]ς και της [[αρχαιολογία|αρχαιολογικής έρευνας]]*». Ο ρόλος του είναι η προστασία των αρχαιοτήτων, η αναστήλωση μνημείων, η ανάδειξη και διαχείριση αρχαιολογικών θέσεων, η κατασκευή και διαχείριση των μουσείων, η εποπτεία των ανασκαφών των κατά τόπους Εφορειών Αρχαιοτήτων και των ξένων αρχαιολογικών σχολών και ινστιτούτων, όπως και ερευνητικών κέντρων που σχετίζονται με την αρχαιολογία.

## Αρμοδιότητες

Οι αρμοδιότητες του Τμήματος Γραμματείας Κ.Α.Σ. και Σ.Μ. είναι οι ακόλουθες:

* Προετοιμασία Συνεδριάσεων του Κεντρικού Αρχαιολογικού Συμβουλίου, του Συμβουλίου Μουσείων και του Ειδικού Οργάνου (Κοινό Κ.Α.Σ.- Κ.Σ.Ν.Μ.), όπως ορίζονται στα άρθρα 50, 51 και 52 του Ν. 3028/2002, η οποία περιλαμβάνει:

α. Κατάρτιση της Ημερήσιας Διάταξης των Συνεδριάσεων.

β. Πρόσκληση των Μελών και των Πολιτών.

γ. Προετοιμασία- Διοργάνωση Αυτοψιών του Κ.Α.Σ.

δ. Σύνταξη Πρακτικών – Διαχείριση Αρχείου Γνωμοδοτήσεων και Πρακτικών, Επικύρωση Πρακτικών.

ε. Διεκπεραίωση Αιτημάτων Πολιτών

## Λειτουργία του Συμβουλίου Μουσείων

Το Συμβούλιο Μουσείων, σύμφωνα με το άρθρο 51 του Ν. 3028/2002, συνεδριάζει μία φορά το μήνα και κατά την κρίση του Προέδρου του και είναι αρμόδιο για: 

* Nα εισηγείται στον Υπουργό για τις αρχές που διέπουν τη μουσειακή πολιτική του κράτους, για τη συνεργασία μεταξύ των μουσείων και το συντονισμό των δραστηριοτήτων τους.
* Να γνωμοδοτεί για θέματα σχετικά με την ίδρυση και λειτουργία μουσείου από το Δημόσιο αλλά και αναγνώρισης μουσείου που ιδρύεται από ή ανήκει σε άλλο νομικό πρόσωπο.
* Να γνωμοδοτεί για θέματα εφαρμογής της αρχής της αμοιβαιότητας, σε περίπτωση δανεισμού για τη διοργάνωση εκθέσεων σε μουσεία.

## Παραπομπές και σημειώσεις


## Εξωτερικοί σύνδεσμοι
* Υπουργείο Πολιτισμού & Αθλητισμού: Κεντρικό Αρχαιολογικό Συμβούλιο & Συμβούλιο Μουσείων
* Ελληνική Ένωση Δικαίου Αρχαιοτήτων

Κατηγορία:Αρχαιολογία στην Ελλάδα
Κατηγορία:Μουσειολογία στην Ελλάδα
Κατηγορία:Συμβούλια και θεσμοί στην Ελλάδα
Σάο Γκονσάλο

Το **Σάο Γκονσάλο** () είναι βραζιλιάνικος δήμος και πόλη στην πολιτεία του Ρίο ντε Τζανέιρο, στην νότια Βραζιλία. Το 2009 είχε 1,010,212 κατοίκους, κάνοντας την την δεύτερη πολυπληθέστερη πόλη στην πολιτεία, μετά το Ρίο ντε Τζανέιρο.

## Δημογραφικά

Το Σάο Γκονσάλο έχει υψηλό δείκτη πληθυσμιακής ανάπτυξης. Η πόλη έχει εκτιμώμενο πληθυσμό 1.049.826 (εκτίμηση 2017).

## Κλίμα
Το είδος του κλίματος του Σάο Γκονσάλο είναι το τροπικό του Ατλαντικού, με βροχερά καλοκαίρια και σχετικά ξηρούς χειμώνες. Οι θερμοκρασίες ποικίλλουν καθ 'όλη τη διάρκεια του έτους και μπορούν να έχουν μέγιστο έως 40&nbsp;°C το καλοκαίρι και ελάχιστο κοντά στους 10&nbsp;°C κατά τη διάρκεια του χειμώνα. Γενικά, οι θερμοκρασίες κυμαίνονται μεταξύ 25 έως 35&nbsp;°C και τουλάχιστον 14 έως 24&nbsp;°C. Αλλά για το μεγαλύτερο μέρος του έτους, δηλαδή από το Μάιο έως τον Οκτώβριο, η θερμοκρασία είναι πιο ήπια επειδή το κλίμα είναι ξηρότερο και λιγότερο καυτό.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Numberblocks

***MEGABLOCKS*** είναι CANADIAN σειρά κινουμένων σχεδίων που από τον θαλάσσιο βιολόγο και κινηματογραφιστή Τζο Έλιοτ. Η σειρά εξιστορεί τις περιπέτειες του ομώνυμου χαρακτήρα και των διάφορων φίλων του στην πλασματική υποβρύχια πόλη του Νάμπερμπλοκς. Η δημοτικότητα της σειράς την μετέτρεψε σε εμπορική δικαιόχρηση, καθώς επίσης και στη σειρά με την υψηλότερη τηλεθέαση που έχει προβληθεί από το CBeebies και την πιο διαδεδομένη παραγωγή της Blue-Zoo Productions.

Η σειρά έχει παραγάγει πάνω από 60 επεισόδια. Η σειρά έκανε πρεμιέρα στις 23 Ιανουαρίου 2017. Το κινούμενο σχέδιο έχει σχέση με το Alphablocks το οποίο παράγεται από την ίδια εταιρεία. Η εκπομπή διδάσκει στα παιδιά πως να μετρούν και απλή αριθμητική.

## Παραπομπές


Κατηγορία:Βρετανικές τηλεοπτικές σειρές
Κατηγορία:Παιδικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Σπουργίτης Κιλκίς

Ο **Σπουργίτης ** είναι ημιορεινό χωριό του νομού Κιλκίς σε υψόμετρο 380 μέτρων.

## Γεωγραφικά - ιστορικά στοιχεία
Ο Σπουργίτης βρίσκεται στις νοτιοανατολικές πλαγιές του όρους Δύσωρον (μέρος από τα Κρούσσια όρη). Απέχει 19 χλμ. Β.-ΒΑ. από την πόλη του Κιλκίς και 70 χλμ. Β. από τη Θεσσαλονίκη. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 30 οικογένειες προσφύγων από τον δυτικό Πόντο. Ήταν ελληνορθόδοξοι τουρκόφωνοι οι οποίοι ζούσαν στην περιοχή της Αμάσειας και κυρίως από τα χωριά Βεζίρκιοπρου, Λαντίκ, Τσορούμ και Γάβζα. Η παλιά ονομασία του από την εποχή της τουρκοκρατίας ήταν **Σέρτσελη** και έτσι αναφέρεται το 1919, μετά την απελευθέρωση, στο ΦΕΚ 48Α-05/03/1919 να προσαρτάται στην τότε κοινότητα Πλανίτσης. Μετονομάστηκε σε Σπουργίτης το 1928. Σύμφωνα με το πρόγραμμα Καλλικράτης, μαζί με τη Φύσκα αποτελούν την τοπική κοινότητα Φύσκας που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2021 έχει πληθυσμό 39 κατοίκους.

## Παραπομπές


Κατηγορία:Δήμος Κρουσσών
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Σκιός

Ο **σκιός** *(Sciaena umbra)* είναι ψάρι του γένους σκιαίνη, που ζει σε βαθιά νερά και αμμώδεις πυθμένες. Αλιεύεται με σκοπό την κατανάλωσή του από τους ανθρώπους, ειδικά στη Μεσόγειο.

## Ετυμολογία
Η λέξη "Umbra" προέρχεται από τη λατινική γλώσσα και σημαίνει σκιά ή φάντασμα ενώ το γενικό όνομα προέρχεται από την Ελληνική λέξη "σκιά".

## Εξάπλωση
μικρογραφία|Μεγαλόσωμος σκιός|alt=|αριστερά
Ο σκιός απαντάται στον Ανατολικό Ατλαντικό Ωκεανό, από τη Μάγχη μέχρι τη Σενεγάλη και το Πράσινο Ακρωτήριο, συμπεριλαμβανομένων των Καναρίων Νήσων. Επίσης στη Μεσόγειο Θάλασσα, στη Μαύρη Θάλασσα και στη Θάλασσα Αζόφ.

## Βιότοπος
Ζει σε βάθη μεταξύ 5 και 200 μ. και κυρίως πάνω από βραχώδη και αμμώδη υποστρώματα, ενώ ζει και σε ποταμούς.

## Περιγραφή
Ο σκιός έχει μήκος μεταξύ 30 και 40 εκ., αλλά μπορεί να φτάσει τα 60. Έχει επίπεδη κοιλιά και έντονα τοξωτή πλάτη, που τού δίνει ένα εύκολα αναγνωρίσιμο σχήμα, ενώ το σώμα του συμπιέζεται πλευρικά και το μεγάλο, οριζόντιο στόμα φτάνει στο επίπεδο του ματιού και περιέχει οδοντωτά δόντια. Τα ραχιαία πτερύγια και το περικομμένο ουραίο πτερύγιο είναι κίτρινα με μαύρο περίγραμμα. Το σώμα είναι γκρι με λάμψεις από χρυσό και ασήμι. Το βάρος του κυμαίνεται από 0,2 - 3,5 κιλά, με σπανιότερες συλλήψεις ψαριών βάρους 5 - 5,5 κιλών.

## Αλιεία
Ο σκιός είναι είδος προς εμπορική εκμετάλλευση σε ολόκληρη τη λεκάνη της Μεσογείου. Αλιεύεται κυρίως με υποβρύχια αλιεία και δίχτυα και είναι ευρέως εκτεθειμένος στην αλιεία κατά τη διάρκεια των ωοτοκικών συγκεντρώσεων στα στόμια των εκβολών ποταμών. Επίσης αλιεύεται με καθετή από τη βάρκα και με πετονιά από την ακτή. 

Η ερασιτεχνική και επαγγελματική αλιεία αυτού του είδους είχε απαγορευτεί στην Τουρκία από το 2003 μέχρι το 2006, για να συμβάλει στη διατήρηση του είδους.

## Παραπομπές


Κατηγορία:Περκόμορφα
Κατηγορία:Ψάρια ελληνικών θαλασσών
Κατηγορία:Πτωματοφάγα ζώα
Μύκονος (πόλη)

Η **Μύκονος**, γνωστή και ως **Χώρα**, είναι ελληνική πόλη που βρίσκεται στο νησί της Μυκόνου. Ανήκει διοικητικά στο Δήμο Μυκόνου του Νομού Κυκλάδων. Η πόλη έχει πληθυσμό 3.783 (το 2011). Η πόλη της Μυκόνου είναι η πρωτεύουσα της Μυκόνου και του Δήμου Μυκόνου.

Η πόλη της Μυκόνου βρίσκεται στη δυτική ακτή της Μυκόνου και περιβάλλεται από φυσικό όρμο του λιμανιού. Είναι η μεγαλύτερη αρχή στο νησί και το κύριο λιμάνι. Τα αξιοθέατα της πόλης περιλαμβάνουν την εκκλησία της Παναγίας Παραπορτιανής, μια τυπική κυκλαδική αρχιτεκτονική και τους παλιούς ανεμόμυλους. Στην όχθη της πόλης, υπάρχει μια περιοχή που ονομάζεται "Μικρή Βενετία", τα σπίτια της οποίας είναι κτισμένα ακριβώς στη θάλασσα με ενετικό τρόπο. Υπάρχει ένα βενετσιάνικο κάστρο στο λόφο. Στην πόλη στεγάζεται επίσης το Αρχαιολογικό Μουσείο Μυκόνου. Η πόλη (Χώρα) της Μυκόνου είναι κατασκευασμένη με τέτοιον τρόπο, ώστε να διατηρείται αναλλοίωτη η κυκλαδίτικη αρχιτεκτονική.

Η Δημοτική Κοινότητα Μυκονίων περιλαμβάνει εκτός από την πόλη της Μυκόνου τα χωριά Άγιος Ιωάννης Διακόφτης, Άγιος Στέφανος, Μπάος, Αρμένικος, Κλουβάς, Ορνός, Πλατύς Γιαλός, Πλιντρί, Ψαρού και Τούρλος και τα νησιά Δήλος, Μπάος, Καβούρας, Κρομμύδι, Πράσο,Μαρμαρονήσι και Σφοντήλι . Ο συνολικός πληθυσμός της κοινότητας είναι 8.397. Το αεροδρόμιο της Μυκόνου βρίσκεται πιο κεντρικά και νότια της Μυκόνου.

Κατηγορία:Μύκονος
Ναός Παναγίας Παραπορτιανής

Ο **Ναός της Παναγίας Παραπορτιανής** αποτελεί ένα από τα πιο πολυφωτογραφημένα αξιοθέατα της Μυκόνου. Βρίσκεται στη Χώρα της Μυκόνου, στη γειτονιά του Κάστρου δίπλα στο παλιό λιμάνι και κοντά στην περιοχή της Μικρής Βενετίας. Η ονομασία της οφείλεται στο γεγονός ότι ο ναός βρίσκεται κοντά στη μικρή πύλη, το “παραπόρτι” του τείχους του μεσαιωνικού κάστρου της χώρας.

## Περιγραφή και ιστορικά στοιχεία
Η κατασκευή αυτής της εκκλησίας άρχισε το 1425 και δεν ολοκληρώθηκε μέχρι τον 17ο αιώνα. Αυτή η εντυπωσιακή ασβεστωμένη εκκλησία αποτελείται από πέντε χωριστές εκκλησίες που ενώνουν: οι τέσσερις εκκλησίες (αφιερωμένες στον Άγιο Ευστάθιο, τον Άγιο Σώζοντα, τους Αγίους Αναργύρους και την Αγία Αναστασία) βρίσκονται στο ισόγειο και αποτελούν τη βάση της πέμπτης εκκλησίας που χτίστηκε πάνω τους.
Αρχείο:Η Παναγία η Παραπορτιανή.jpg|Η Παναγία η Παραπορτιανή

## Παραπομπές


Κατηγορία:Κτίρια και κατασκευές στη Μύκονο
Κατηγορία:Εκκλησίες στις Κυκλάδες
Ερέζ Ταλ

Ο **Ερέζ Ταλ** (πραγματικό όνομα **Ερέζ Μπέν-Τουλίλα**, Εβραϊκά: ארז טל; γ. 27 Ιουλίου 1961) είναι Ισραηλινός ηθοποιός και παρουσιαστής.

## Πρόωρη ζωή
Ο Ερέζ γεννήθηκε στο Τελ Αβίβ του Ισραήλ από εβραίους γονείς. Ο πατέρας του Aharon Ben-Tulila μετανάστευσε από την Αλγερία, ενώ η μητέρα του Edna γεννήθηκε στο Ισραήλ. Η οικογένειά του έχει υιοθετήσει το εβραϊκό επώνυμό της στο "Tal", όταν ήταν τεσσάρων ετών.

## Καριέρα
Το πρώτο του πρόγραμμα που ήταν και δημοφιλές ήταν το Ma Yesh; ("Τι γίνεται;"), που μεταδίδεται στο Galatz, το Ισραήλ IDF Radio, όπου ξεκίνησε τη συνεργασία του με τον Avri Gilad. Ο Tal και ο Gilad συνδιοργάνωσαν την τηλεοπτική εκπομπή Ha'olam Ha'erev στις αρχές της δεκαετίας του 1990, που μεταδόθηκε στο τότε πειραματικό κανάλι 2. Όταν το κανάλι 2 έγινε ο πρώτος εμπορικός τηλεοπτικός σταθμός του Ισραήλ, ο Τάλ φιλοξένησε και παρήγαγε την ισραηλινή έκδοση του Wheel of Fortune και αργότερα ανέπτυξε δύο διαφορετικές μορφές προγραμμάτων: το Vault που πωλήθηκε σε αρκετούς ξένους τηλεοπτικούς σταθμούς και το Brain.

Το 2008 φιλοξένησε την ισραηλινή εκδοχή της εκπομπής Big Brother, που ονομάζεται HaAh HaGadol.

Ο Ταλ συμμετέχει επίσης σε προγράμματα κωμωδίας: Μόνο στο Ισραήλ, το οποίο δημιούργησε απέναντι από την Orna Banai, και το Night Club με τη Maya Dagan και άλλους. Εισήγαγε πολλούς κωμικούς σε ευρύτερα ακροατήρια, κυρίως τον Assi Azar ο οποίος φιλοξένησε μαζί του την επιτυχημένη μορφή της πραγματικότητας HaAch HaGadol και ο Guri Alfi που έδρασε σε πολλές κωμωδίες όπως το Shiduray Ha'mahapecha (The Revolution Broadcast).

Ο Tal ήταν ένας από τους Ισραηλινούς σχολιαστές (παράλληλα με τον Idit Hershkowitz) για τον τελικό του διαγωνισμό τραγουδιού της Eurovision 2018, η πρώτη φορά που η χώρα έστειλε σχολιαστές για τη Eurovision, μετα από τον Daniel Pe'er το 1993.

Στις 25 Ιανουαρίου 2019 ανακοινώθηκε ότι ο Tal θα παρουσιάσει τον  στο Τελ Αβίβ μαζί με τους Bar Refaeli, Assi Azar και Lucy Ayoub.

## Δείτε επίσης
*Κατάλογος παρουσιαστών της Eurovision

## Παραπομπές

Κατηγορία:Διαγωνισμός Τραγουδιού Eurovision 2019
Μιχαήλ Παλαιολόγος (γιος Κωνσταντίνου)

Ο **Μιχαήλ Παλαιολόγος** ήταν βυζαντινός ευγενής στα τέλη του 13ου αρχές του 14ου αιώνα.

Ήταν γιος του καίσαρα και σεβαστοκράτορα Κωνσταντίνου Παλαιολόγου αδελφού του αυτοκράτορα Μιχαήλ Η΄ και της Ειρήνης Βράναινας. 

Στο τυπικό της μονής Βεβαίας Ελπίδος, που διασώζεται, αναφέρεται με το όνομα *Μιχαήλ Βρανάς Παλαιολόγος*, χρησιμοποιώντας και το Βρανάς πού ήταν το όνομα της μητέρας του. Στο ίδιο τυπικό αναφέρεται δωρητής μίας εικόνας του αρχάγγελου Μιχαήλ διακοσμημένη με χρυσό. Άγνωστο εάν έκανε κοικογένεια, το μόνο γνωστό είναι ότι εκάρη μοναχός με το όνομα *Μακάριος*. 

## Παραπομπές


Κατηγορία:Βυζαντινοί του 13ου αιώνα
Κατηγορία:Βυζαντινοί του 14ου αιώνα
Μιχαηλ
Λούσι Αγιούμπ

Η **Λούσι Αγιούμπ** (Αραβικά: لوسي ايوب, Εβραϊκά: לוסי איוב; γ. Ιούνιος 1992) είναι Ισραηλινή τηλεοπτική και ραδιοφωνική παρουσιάστρια. Η Αγιούμπ παρουσίασε τον  με τους Ασσί Αζάρ, Ερέζ Ταλ και Μπαρ Ραφαέλι.

## Πρώιμη ζωή
Η Ayoub γεννήθηκε στη Χάιφα του Ισραήλ. Ο πατέρας της είναι Άραβο-Χριστιανός και η Μητέρα της Εβραία που ασπάστηκε τον χριστιανισμό στο γάμο της. Η πατρική της γιαγιά ήταν κόρη των Παλαιστίνιων προσφύγων που διέφυγαν στο Λίβανο κατά τον Αραβοϊσραηλινό πόλεμο του 1948, ενώ έμεινε σε ένα μοναστήρι στο Ισραήλ και αργότερα υιοθετήθηκε από μια ευημερούσα αραβο-χριστιανική κυρία Lucy Khayat. Οι μητέρες παππούδες της ήταν επιζώντες του Ολοκαυτώματος: ο μητρικός παππούς της βρισκόταν σε στρατόπεδο συγκέντρωσης και αρνήθηκε να μιλήσει για την εμπειρία μετά τον πόλεμο, ενώ η ξανθιά και γαλαζοπράσινη γιαγιά της μητέρας της από τη Ρουμανία επέζησε με θαυμασμό μεταξύ των αντάρτων ως παιδί. Η Ayoub λέει ότι γιορτάζει τόσο τα χριστιανικά όσο και τα εβραϊκά πανηγύρια με διάφορα μέρη της οικογένειάς της, ενώ προσωπικά είναι άθεος, λέγοντας "είμαι άθεος και δεν σημαίνει τίποτα για μένα που βαφτίστηκα". Παρακολούθησε την Carmelite, μια καθολική σχολή στη Haifa. Έγραψε ιστορίες και ποιήματα, τόσο στα αραβικά όσο και στα εβραϊκά.

Η Ayoub εγγράφηκε ως στρατιώτης στις δυνάμεις άμυνας του Ισραήλ, υπηρετώντας για 2 χρόνια ως εκπαιδευτής προσομοιωτή πτήσης στην Πολεμική Αεροπορία του Ισραήλ.

Από το 2016, σπουδάζει φιλοσοφία, οικονομία, πολιτικές επιστήμες και δίκαιο στο πανεπιστήμιο του Τελ Αβίβ.

## Καριέρα
Το 2016, έγινε διάσημη όταν διάβασε πολλά κομμάτια της ποίησής της στο πλαίσιο του διαγωνισμού ποίησης Slam Israel. Την ίδια χρονιά, μπήκε στο σταθμό του Israel Broadcasting Authority και άρχισε να γράφει και να υποβάλλει βίντεο. Το 2017, η Ayoub άρχισε να φιλοξενεί ένα εβδομαδιαίο πολιτιστικό πρόγραμμα στον ραδιοφωνικό σταθμό. Την ίδια χρονιά άρχισε να φιλοξενεί το καθημερινό τηλεοπτικό πρόγραμμα Culture Club στο κανάλι 11.

Η Ayoub ήταν εκπρόσωπος του Ισραήλ στο διαγωνισμό τραγουδιού της Eurovision 2018, που προκάλεσε μια αντίδραση στα μέσα ενημέρωσης λόγω της αντίδρασης του Υπουργού Πολιτισμού και Αθλητισμού Miri Regev, ο οποίος διαμαρτυρήθηκε για το γεγονός ότι η Ayoub μίλησε στα αραβικά κατά τη διάρκεια της ζωντανής εκπομπής και δεν ανέφερε την Ιερουσαλήμ.

Η Ayoub  παρουσίασε τον  μαζί με τους Assi Azar, Erez Tal και Bar Refaeli.

## Προσωπική ζωή
Από το 2017, ζει στο Τελ Αβίβ με το φίλο της. Επέζησε στον σεισμό του Νεπάλ τον Απρίλιο του 2015, όπου εκείνη την εποχή ήταν για διακοπές.

Σε συνέντευξή του προς τον Haaretz Ayoub είπε ότι παρόλο που απολαμβάνει την αραβική γλώσσα, αισθάνεται πιο άνετα στα εβραϊκά: "Αλλά μην το κάνετε να φαίνεται σαν να αγνοώ την αραβική ταυτότητά μου ή να παραδώσω την Ισραηλινή Κατοχή. Λέει για την ταυτότητά της με την ποίηση: "Θα λέγατε ότι θα είμαι πάντα η κόρη των Αράβων και ταυτόχρονα στα μάτια των άλλων θα είμαι πάντα η κόρη της Εβραίας . Έτσι μην πείτε ξαφνικά ότι δεν μπορώ να είμαι και οι δύο".

## Δείτε επίσης
*Κατάλογος παρουσιαστών της Eurovision

## Παραπομπές

Κατηγορία:Διαγωνισμός Τραγουδιού Eurovision 2019
Σταυροχώρι Κιλκίς

*Για οικισμούς στην Ελλάδα με το ίδιο όνομα δείτε το λήμμα: [[Σταυροχώρι (αποσαφήνιση)]]*

Το **Σταυροχώρι**, επίσημα *Σταυροχώριον*, είναι πεδινό χωριό του Κιλκίς στην κεντρική Μακεδονία σε υψόμετρο 110 μέτρων.

## Γεωγραφικά στοιχεία
Το Σταυροχώρι βρίσκεται σε απόσταση 8,5 χλμ. ΒΔ. της πόλης του Κιλκίς και 47 χλμ. Β.-ΒΔ. της Θεσσαλονίκης, ανάμεσα στα χωριά Μεταλλικό (ΝΑ.) και Χέρσο (Β.-ΒΔ.). Είναι κτισμένο δίπλα στην εθνική οδό Θεσσαλονίκης - Δοϊράνης και τη σιδηροδρομική γραμμή Θεσσαλονίκης - Αλεξανδρούπολης.

### ΒΙ.ΠΕ. Κιλκίς
Στα βορειοδυτικά βρίσκεται η βιομηχανική περιοχή (ΒΙ.ΠΕ.) Κιλκίς που λειτουργεί από το έτος 1985. Μέχρι το 2000 τη διοίκηση και διαχείριση της ΒΙ.ΠΕ. ασκούσε η Τράπεζα Ε.Τ.Β.Α. Α.Ε. Από το 2000 η διοίκηση και διαχείρισή της έχει περιέλθει με απόφαση της τότε Υπουργού Ανάπτυξης στους εγκατεστημένους σ’ αυτήν επιχειρηματίες και στη συσταθείσα από αυτούς ΔΙ.ΒΙ.ΠΕ.Κ. Α.Ε. Η Βιομηχανική Περιοχή Κιλκίς (ΒΙ.ΠΕ. Κιλκίς) είναι η τρίτη μεγαλύτερη στην Ελλάδα.

## Ονομασία - διοικητικά στοιχεία
Η παλιά ονομασία του χωριού, από την εποχή της τουρκοκρατίας, ήταν **Χατζηγιαννούς** και αναφέρεται το 1919 στο ΦΕΚ 48Α-05/03/1919 να προσαρτάται στην κοινότητα Αρμουτσή που τότε ανήκε στο νομό Θεσσαλονίκης. Μετονομάστηκε σε Σταυροχώριον το 1927 και το 1934 αποσπάστηκε στον τότε νεοϊδρυθέντα νομό Κιλκίς. Σύμφωνα με το πρόγραμμα Καλλικράτης αποτελεί την τοπική κοινότητα Σταυροχωρίου που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 398 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Ασσί Αζάρ

Ο **Άσσι Αζάρ** (, 10 Ιουνίου 1979 - ) είναι Ισραηλινός τηλεοπτικός παρουσιαστής. Συμπαρουσιάζει το *Big Brother - Israel* με τον Ερέζ Ταλ από το 2015 και το *[[HaKokhav HaBa|The Next Star]]* με την Rotem Sela. Ο Αζάρ θα συμπαρουσιάσει τον  στο Τελ Αβίβ.

## Βιογραφία
### Νεανικά χρόνια
Ο Αζάρ γεννήθηκε στο Χολόν του Ισραήλ. Έχει καταγωγή από Μπουκάριους και Εμενίτες Εβραίους descent.

### Επαγγελματική σταδιοδρομία
Το πρώτο πρόγραμμα του ήταν το διαδικτυακό τηλεοπτικό σόου *KIK*. Τα χρόνια 2004–2005 ο Άσσι συμπαρουσίασε το νεανικό σόου *Exit*.  Αργότερα συμμετείχε στα προγράμματα *The Show*, *Good Evening with Guy Pines* και *The Champion: Locker Room*, όπως επίσης και στα σατιρικά προγράμματα *Trapped 24* και *Talk to My Agent*.

Στις 25 Ιανουαρίου 2019, ανακοινώθηκε ότι θα παρουσιάσει τον Διαγωνισμό Τραγουδιού της Eurovision 2019 στο Τελ Αβίβ μαζί με τους Λούσι Αγιούμπ, Ερέζ Ταλ και Μπαρ Ρεφαέλι. Αργότερα αναφέρθηκε ότι ο Ταλ και η Ρεφαέλι θα είναι οι κύριοι παρουσιαστές, ενώ οι Αζάρ και Αγιούμπ θα είναι οι παρουσιαστές του green room.

### Προσωπική ζωή
μικρογραφία|αριστερά|150px|Ο Αζάρ επί σκηνής, 2008
Το 2005 ο Αζάρ έκανε coming out ως ομοφυλόφιλιος. Λίγο αργότερα, ξεκίνησε να δημιουργεί την ταινία ντοκιμαντέρ, *Mom and Dad: I Have Something to Tell You*.

Στις 11 Απριλίου 2016, ο Αζάρ παντρέυτηκε τον Καταλανό φίλο του Άλμπερτ Εσκολά σε μια τελετή στη Βαρκελώνη.

Ο Αζάρ είναι συνήγορος των δικαιωμάτων των ΛΟΑΤ. Το 2009, ήταν στη λίστα με τους 100 γκέι με την μεγαλύτερη επιρροή, σύμφωνα με το *OUT Magazine*.

## Δείτε επίσης
* Κατάλογος παρουσιαστών της Eurovision

## Παραπομπές


## Εξωτερικοί σύνδεσμοι
* 
* 

Κατηγορία:Διαγωνισμός Τραγουδιού Eurovision 2019
Κατηγορία:ΛΟΑΤ πρόσωπα
Παλαιολογίνα Ζαχαρία

Η **Παλαιολογίνα** ή Δούκαινα Κομνηνή Παλαιολογίνα, της οποίας είναι άγνωστο το μικρό της όνομα, ήταν Βυζαντινή ευγενής του 13ου αιώνα, που λόγω του γάμου της με το Ζαχαρία έγινε ηγεμόνας της Χίου και της Παλαιάς και Νέας Φώκαιας.

## Βιογραφία
Από τον Στρούτζα αναφέρεται ως αδελφή του Αυτοκράτορα Μιχαήλ Η΄, που την πάντρεψε με τον Γενουάτη Βενέδικτο Α΄ Ζαχαρία ηγεμόνα της Χίου και της Παλαιάς και Νέας Φώκαιας. Από σύγχρονους ερευνητές φαίνεται αδύνατο να ήταν αδελφή του Μιχαήλ Η΄, αφού δεν ταιριάζουν χρονολογικά· πιθανολογείται ότι ήταν νόθα κόρη του Ανδρόνικου Παλαιολόγου (πατέρα του Μιχαήλ Η΄) ή μακρινή συγγενής του από την οικογένεια των Παλαιολόγων. Ο γάμος έγινε το 1275

Με τον Βενέδικτο απέκτησαν τον Παλαιολόγο Ζαχαρία, του οποίου επίσης δεν διασώζεται το μικρό του όνομα. Η παράδοση λέει ότι ο γιος της γεννήθηκε στη Γένουα και ίσως η Παλαιολογίνα έζησε και πέθανε εκεί.

## Παραπομπές


Κατηγορία:Βυζαντινοί του 13ου αιώνα
Κατηγορία:Δυναστεία των Παλαιολόγων
Κατηγορία:Ηγεμονία της Χίου
Η ελιά

***Η ελιά*** (ισπανικά: ***El olivo***) είναι ισπανική δραματική ταινία του 2016 σε σκηνοθεσία της Ιθίαρ Μπογιαΐν. Ήταν μία από της τρεις ταινίες που είχαν επιλεγεί για την πρόταση της Ισπανίας για την καλύτερη ξενόγλωσση ταινία στα 89α βραβεία Όσκαρ, όμως δεν επελέγη.

## Πλοκή
Η Αλμα είναι ένα 20χρονο κορίτσι που αγαπάει τον παππού της, ο οποίος δεν έχει μιλήσει εδώ και χρόνια. Όταν ο παππούς αρνείται και να φάει, η κοπέλα αποφασίζει να ανακτήσει το αιωνόβιο δέντρο που η οικογένεια πώλησε ενάντια στη θέλησή του. Για να επιτύχει, πρέπει να υπολογίζει στον θείο της, θύμα της κρίσης, στον φίλο της Ράφα, και σε ολόκληρη την πόλη για να την βοηθήσει. Το πρόβλημα είναι να μάθει σε ποιο μέρος της Ευρώπης βρίσκεται η ελιά.

## Διανομή
* Άννα Καστίγιο ως Άλμα
* Χαβιέ Γκουτιέρες ως Αλκατσόφα
* Πεπ Άμπρος ως Ράφα
* Μάνουελ Κουκάλα ως Ραμόν
* Μιγκέλ Άνχελ Αλαντρέν ως Λουίς
* Άνα Ισαμπέλ Μένα ως Σόλε
* Κάρμε Πλα ως Βανέσα

## Βραβεία και υποψηφιότητες

## Παραπομπές


Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ισπανόφωνες ταινίες
Κατηγορία:Ταινίες του 2016
Κατηγορία:Ταινίες γυρισμένες στο Ντίσελντορφ
Ναός της Νίκης (Ιμέρα)

Ο **Ναός της Νίκης** είναι ένας ελληνικός ναός της αρχαίας πόλης Ιμέρα και βρίσκεται στον αρχαιολογικό χώρο Τέρμινι Ιμερέζε (αρχ. Θέρμαι Ιμεραίαι), που υπάγεται στην επαρχία Παλέρμου της Σικελίας.

 

## Περιγραφή
Ο ναός χρονολογείται το διάστημα 480-460 π.Χ. και έχει ταυτοποιηθεί με τον ναό που κτίστηκε από τους Καρχηδονίους με εντολή του τυράννου Γέλωνα των Συρακουσών, που ηγεμόνευε της Ελληνικής συνομοσπονδίας, που τους νίκησε στη μάη της Ιμέρας το 480 π.Χ..

Ο δωρικός ναός ίσως αφιερώθηκε στην Αθηνά. Το κτήριο κάηκε και καταστράφηκε, μάλλον το 409 π.Χ., όταν οι Καρχηδόνιοι κατέλαβαν την πόλη της Ιμέρας.

## Αναφορές


## Πηγές
* 

Κατηγορία:Αρχαίοι ελληνικοί ναοί
Κατηγορία:Μεγάλη Ελλάδα
Κατηγορία:Αρχαιολογικοί τόποι στην Σικελία
Αλεξάντρια Οκάσιο-Κορτέζ

Η **Αλεξάντρια Οκάσιο-Κορτέζ** (, 13 Οκτωβρίου 1989 - ), επίσης γνωστή με τα αρχικά ***AOC***, είναι Αμερικανίδα πολιτικός και ακτιβίστρια, η οποία υπηρετεί από το 2019, ως Μέλος της Βουλής των Αντιπροσώπων των Ηνωμένων Πολιτειών για την 14η Περιφέρεια της Νέας Υόρκης. Η περιφέρεια περιλαμβάνει την ανατολική πλευρά του Μπρονξ και μέρη του βορειοκεντρικού Κουίνς στη Νέα Υόρκη. Είναι μέλος του Δημοκρατικού Κόμματος.  

Στις 26 Ιουνίου 2018, η Οκάσιο-Κορτέζ κέρδισε τις προκριματικές εκλογές της 14ης εκλογικής περιφέρειας για το Δημοκρατικό Κόμμα, νικώντας το επί δέκα χρόνια μέλος του Κογκρέσου και πρόεδρο των Δημοκρατικών στη Βουλή των Αντιπροσώπων, Τζο Κρόουλι, σε μία από τις μεγαλύτερες νίκες στις προκριματικές εκλογές του 2018. Κέρδισε στις γενικές εκλογές της 6ης Νοεμβρίου 2018 τον αντίπαλο από το Ρεπουμπλικανικό Κόμμα, Άντονι Πάππας, και έγινε σε ηλικία 29 ετών η νεότερη γυναίκα που εξελέγη στο Κογκρέσο των Ηνωμένων Πολιτειών.

## Βιογραφία
Η Αλεξάντρια Οκάσιο-Κορτέζ, γεννήθηκε τον Οκτώβριο του 1989 στο Μπρονξ της Νέας Υόρκης, όπου και μεγάλωσε. Οι γονείς της έχουν καταγωγή από το Πουέρτο Ρίκο. 

Φοίτησε από το Λύκειο "Yorktown High School" της Νέας Υόρκης, το οποίο αποφοίτησε το 2007. Σπούδασε Διεθνείς Σχέσεις και Οικονομικά στο Πανεπιστήμιο της Βοστώνης, λαμβάνοντας πτυχίο (BA) το 2011 με διάκριση.

## Εκλογικό ιστορικό

### 2018

### 2020

### 2022

### 2024

## Παραπομπές


## Εξωτερικοί σύνδεσμοι
* 
*  

Κατηγορία:Πολιτικοί των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί ακτιβιστές
Κατηγορία:Μέλη της Βουλής των Αντιπροσώπων (ΗΠΑ)
Ναός της Ομόνοιας (Ακράγαντας)

Ο **Ναός της Ομόνοιας** είναι ένας αρχαίος Ελληνικός ναός στην Κοιλάδα των ναών του Ακράγαντα, στη νότια ακτή της Σικελίας. Είναι ο μεγαλύτερος και καλύτερα διατηρημένος δωρικός ναός της Σικελίας και ένας από τους πιο καλοδιατηρημένους ελληνικούς ναούς, ιδιαίτερα μεταξύ των δωρικών.

## Ιστορία
Ο ναός κτίστηκε το 440-430 π.Χ. Η καλοδιατηρημένη περίσταση των 6 Χ 13 κιόνων στηρίζεται επάνω σε ένα κρηπίδωμα τεσσάρων βαθμίδων, το οποίο έχει διαστάσεις 39,42 Χ 16,92 μ. και 8,93 μ. ύψος. Οι κίονες έχουν ύψος 6 μ., έχουν 20 αυλακώσεις και ένταση (λεπτότεροι στην κορυφή και πιο κυρτοί περίπου στη μέση) για πιο αρμονικό αισθητικό αποτέλεσμα. Διαθέτει πρόναο *εν παραστάσι* και *οπισθόδομο εν παραστάσι*.

Όπως και ο γειτονικός ναός της Ήρας, κατασκευάστηκε σε συμπαγή βάση, που σχεδιάστηκε για να διορθώσει την ανομοιομορφία του βραχώδους εδάφους. Εκεί κοντά βρέθηκε μία επιγραφή, που αναφέρεται στην Concordia και ο ναός ονομάστηκε συμβατικά *της Ομόνοιας*, αν και η επιγραφή δεν συνδέεται με τον ναό.

Αν ήταν ακόμη σε λειτουργία ως τον 4ο-5ο μ.Χ. αι., τότε θα είχε σχέση με τις εκτελέσεις των ειδωλολατρών, όταν η Ρωμαϊκή Αυτοκρατορία έγινε χριστιανική. Ο ναός μετατράπηκε σε χριστιανική βασιλική τον 6ο αι., αφιερωμένος στους αποστόλους Πέτρο και Παύλο, από τον άγιο Γρηγόριο ντελλε Ράπε επίσκοπο του Ακράγαντα. Έτσι επιβίωσε της καταστροφής των τόπων λατρείας, που είχαν οι ειδωλολάτρες . Τότε στο κενό μεταξύ των κιόνων κτίστηκε τοίχος, κάτι που άλλαξε την αρχική μορφή του. Η διαίρεση σε σηκό και οπισθόδομο καταστράφηκε· οι τοίχοι του σηκού κόπηκαν, ώστε να σχηματιστούν αψίδες.

Το 1785 έγινε αποκατάσταση του μνημείου και οι χριστιανικές επεμβάσεις αφαιρέθηκαν: ο Γαβριήλ Λαντσιλλόττο Καστέλο πρίγκιπας της Τορρεμούτσα μετέφερε τον χριστιανικό βωμό κάπου αλλού και το 1788 άρχισε η αποκατάσταση του κλασικού κτηρίου. Eίναι -μετά από τον Παρθενώνα- ο καλύτερα σωζόμενος δωρικός ναός του κόσμου.

## Πινακοθήκη

Αρχείο:Agrigento-Tempio_della_Concordia01.JPG
Αρχείο:Concordiatempel_Tempio_della_Temple_of_Concordia_de_la_Concorde_Tal_der_Tempel_Valle_dei_Templi_Agrigento_Sizilien_Foto_Wolfgang_Pehlemann_DSC07490.jpg
Αρχείο:Concordiatempelagrigent4.jpg
Αρχείο:Valle_dei_Templi_3214.jpg
Αρχείο:Agrigento-TempleF-Plan-bjs.png|Κάτοψη του ναού: πρόναος, σηκός, οπισθόδομος.
Αρχείο:Charles_Gore_View_of_the_Temple_of_Concord_at_Agrigentum.png|Άποψη του ναού της Ομονοίας, Σταρλς Γκορ, 1777
Αρχείο:A_View_at_Girgenti_in_Sicily_with_the_Temple_of_Concord_and_Juno.tif|Άποψη των ναών της Ομονοίας και της Ήρας, Τσαρλς Λοκ Ε΄στλαϊκ, π. το 1818
Αρχείο:Fig._121_Temple_of_Concord_at_Girgenti.png|Ξυλογραφία π. το 1885
Αρχείο:Fotografi_på_tempel_Concordia_-_Hallwylska_museet_-_104077.tif|Φωτογραφία π. το 1888
Αρχείο:Temple_of_Concord,_Girgenti,_Italy,_1895._(2826089766).jpg|Γουίλιαμ Χένρυ Γκούντγιαρ, 1895
Αρχείο:Joseph_Pennell_Temple_of_Concord,_Girgenti.png|Ζόζεφ Πέννελλ, Ο ναός από τη θάλασσα, 1913


## Δείτε επίσης
* Ναός του Ολυμπίου Διος (Ακράγαντας)
* Ναός της Ήρας Λακινίας (Ακράγαντας)
* Ναός του Ηρακλή (Ακράγαντας)

## Παραπομπές


Κατηγορία:Αρχαίοι ελληνικοί ναοί
Κατηγορία:Μεγάλη Ελλάδα
Κατηγορία:Αρχαιολογικοί τόποι στην Σικελία
Παλάτι των Τεσσάρων Ανέμων

Το **Παλάτι των Τεσσάρων Ανέμων** (), επίσης γνωστό ως **Παλάτι Τέππερ**, είναι ροκοκό αρχιτεκτονικής παλάτι στην πρωτεύουσα της Πολωνίας, Βαρσοβία, επί του αριθμού 38/40 της *ulica Długa* (Μακρά Οδός).

## Ιστορία
[μικρογραφία|αριστερά|130px|Ο ''[Άνεμοι#Βορέας|Βορέας*.]]
Το παλάτι ανεγέρθηκε προς το 1680, πιθανώς βάση αρχιτεκτονικών σχεδίων του [[Τίλμαν φαν Γκάμερεν]], για λογαριασμό του υψηλόβαθμου αξιωματούχου και βασιλικού γραμματέα Στάνισλαβ Κλάινπολτ. Το παλάτι, στη συνέχεια, πωλήθηκε, το 1685, στον [[Γιάν Ντόμπρογκοστ Κρασίνσκι]], το 1698, στον Αντρζέι Χρίζοστομ Ζαλούσκι, ενώ, στις αρχές του 18ου αιώνα, πωλήθηκε στον [[Επίσκοπος του Πλοκ|Επίσκοπο του Πλοκ]], [[Αντρζέι Στάνισλαβ Κόστκα Ζαλούσκι]].

Μετά την δεκαετία του 1730, ιδιοκτήτης ήταν ο [[Φράντσισεκ Μακσιμίλιαν Οσολίνσκι]], ενώ, στη συνέχεια, ο [[Μίχαλ Κάζιμιρζ «Ριμπένκο» Ράτζιβιλ|Μίχαλ Κάζιμιρζ («Ριμπένκο») Ράτζιβιλ]], ο οποίος προχώρησε στην ανακατασκευή του παλατιού βάση [[ροκοκό]] αρχιτεκτονικής, πιθανώς βάση αρχιτεκτονικών σχεδίων του Γιόχαν Ζίγκμουντ Ντέιμπελ. Τα θαυμάσια γλυπτά των Τεσσάρων Ανέμων (*Νότος*, *Βορέας*, *Ζέφυρος* και *Εύρος*) επί των κιόνων της περίφραξης χρονολογούνται από την συγκεκριμένη περίοδο. Ο καλλιτέχνης ο οποίος τα φιλοτέχνησε παραμένει άγνωστος, ωστόσο θεωρείται πιθανό, επίσης, να συμμετείχε στην διακόσμηση του [[Σαξονικός Κήπος|Σαξονικού Κήπου]].

Κατά την διάρκεια της περιόδου μεταξύ 1769-71, το παλάτι ανακατασκευάστηκε από τον [[Σιμόν Μπόγκουμιλ Ζουγκ]] για λογαριασμό του Πιότρ Τέππερ. Η δεξιά πτέρυγα επεκτάθηκε, ενώ ένα νέο τμήμα ανεγέρθηκε παράλληλα της *ulica Długa*, με μία πρώιμη κλασικιστική υψωμένη πρόσοψη.

Το 1801, το παλάτι αγοράστηκε μέσω [[δημοπρασία]]ς από τον Κάρολ Φρίντερικ Ντύκερτ. Έως το 1891, τελούσε υπό την κατοχή των κληρονόμων του. Την περίοδο μεταξύ 1808-1914, λειτούργησε ως ένα καλαίσθητο ξενοδοχείο, υπό την ονομασία *Hôtel de Dresde'' (Ξενοδοχείο Δρέσδη). Μετά το πέρας του Α΄ Παγκοσμίου Πολέμου, το παλάτι περιέπεσε σε παρακμή, μετατρεπόμενο σε κατοικία χαμηλού μισθώματος.

Το 1927, αγοράστηκε από το Πολωνικό Υπουργείο Οικονομικών, αναπαλαιώθηκε, και κατέστη έδρα του Υπουργείου Εργασίας και Κοινωνικής Πρόνοιας. Το 1944, το παλάτι πυρπολήθηκε σκοπίμως από τους Γερμανούς έπειτα από την καταστολή της Εξεγέρσεως της Βαρσοβίας.

## Δείτε επίσης
* Σαξονικός Κήπος
* Παλάτι του Κρασίνσκι
* Παλάτι Μπρυλ

## Παραπομπές


## Πηγές
*  

## Εξωτερικοί Σύνδεσμοι

*  www.warszawa1939.pl

Κατηγορία:Ροκοκό αρχιτεκτονική στη Βαρσοβία
Κατηγορία:Κτίρια και κατασκευές στην Πολωνία κατεστραμμένα κατά την διάρκεια του Β΄ Παγκοσμίου Πολέμου
Κατηγορία:Ανακατασκευασμένα κτίρια και κατασκευές στην Πολωνία
Κατηγορία:Παλάτια στη Βαρσοβία
Ναός της Ήρας Λακινίας (Ακράγαντας)

Ο **Ναός της Ήρας Λικινίας** ή **Ναός D**, είναι ένας ελληνικός ναός στην Κοιλάδα των ναών, που ήταν μέρος της αρχαίας πόλης του Ακράγαντα (μετέπειτα Αγκριτζέντο).

Κτίστηκε π. το 450 π.Χ. με τον ρυθμό όμως της αρχαϊκής περιόδου. Ανακαλύφθηκαν ίχνη από τη φωτιά, που ακολούθησε την κατάληψη του Ακράγαντα από τους Καρχηδονίους το 406 π.Χ.. Το 212 π.Χ. η Σικελία έγινε οριστικά Ρωμϊκή επαρχία και ο ναός ανακατασκευάστηκε. Η αρχική πήλινη στέγη αντικαταστάθηκε από μαρμάρινη, με μία πιο απότομα κεκλιμένη στέγη στην ανατολική μεριά. Ο ναός αρχικά αφιερώθηκε στην ελληνική θεά Ήρα (ρωμαϊκή  Juno). Αν ήταν σε χρήση τον 4ο-5ο αι. μ.Χ., θα σχετίστηκε με την εξόντωση των εθνικών, όταν η Ρωμαϊκή Αυτοκρατορία ήταν πια χριστιανική.

## Περιγραφή
Το οικοδόμημα είναι περίπτερος ναός, δωρικού ρυθμού, με 6 Χ 13 κίονες (εξάστυλος). Είναι δίδυμος με τον ναό της Ομονοίας, καθώς έχουν ίδιες διαστάσεις και μερικά αρχιτεκτονικά στοιχεία: η διάταξη είχε αποκρυσταλλωθεί σε ένα πρότυπο στην κυρίως Ελλάδα, που το μιμήθηκαν οι δύο ναοί. Οι διαστάσεις του δαπέδου του ναού είναι 38,15 μ. Χ 16,90 μ.

Οι κίονες της πρόσοψης έχουν ένταση: είναι λεπτότερες στην κορυφή και διογκώνονται στη μέση. Το περιστύλιο έχει 34 κίονες ύψους 6,44 μ., με τέσσερις σπονδύλους ο καθένας. Ερίδονται στην κρηπίδα, που έχει τέσσερις βαθμίδες. Το κτήριο είναι ανυψωμένο, καθώς βρίσκεται επάνω σε μία προεξοχή του εδάφους, η οποία είναι σε μεγάλο μέρος τεχνητή. Μπροστά από την ανατολική μεριά του ναού, υπάρχουν σημαντικά κατάλοιπα του βωμού.

Εσωτερικά έχει πρόναο εν παραστάσει, σηκό και οπισθόδομο εν παραστάσει. Ο πρόναος και ο οπισθόδομος έχουν δύο κίονες στην είσοδό τους. Μεταξύ του προνάου και του σηκού υπάρχουν δύο κλίμακες για την άνοδο στη στέγη, για λόγους επισκευής της ή θρησκευτικούς.

Η βόρεια κιονοστοιχία με τον θριγκό της (επιστύλια και ζωφόρος) έχει πλήρως διατηρηθεί. Από τους υπόλοιπους κίονες, εννέα δεν έχουν όλους τους σπονδύλους τους, ενώ τέσσερις κίονες λείπουν τελείως. Από τους τοίχους υπάρχουν μόνο τα θεμέλιά τους. Τον 18ο αιώνα έγινε αναστύλωση των κιόνων.

## Δείτε επίσης
* Ναός του Ολυμπίου Διός (Ακράγαντας)
* Ναός της Ομόνοιας (Ακράγαντας)
* Ναός του Ηρακλή (Ακράγαντας)

Κατηγορία:Αρχαίοι ελληνικοί ναοί
Κατηγορία:Μεγάλη Ελλάδα
Κατηγορία:Αρχαιολογικοί τόποι στην Σικελία
Παρασυρός Λακωνίας

Ο **Παρασυρός** είναι χωριό του Δήμου Ανατολικής Μάνης της Πελοποννήσου, στην Ελλάδα. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Γυθείου. Είναι μέρος της κοινότητας Σκουταρίου.

Βρίσκεται 2 χιλιόμετρα δυτικά του Σκουταρίου, 9 χιλιόμετρα ανατολικά της Αρεόπολης και 13 χιλιόμετρα νοτιοδυτικά του Γυθείου.

## Ιστορικό πληθυσμού

## Ιστορία
Το 1770, ο Παρασυρός έστειλε άνδρες για να συμβάλει στο Μανιάτικο στρατό στη Μάχη της Βρωμοπηγάδας. Ο Μανιάτικος στρατός συγκεντρώθηκε στα βουνά πίσω από τον Παρασυρό με την ονομασία Τρικέφαλοι. Στη μάχη που ακολούθησε, ο Μανιάτικος στρατός νίκησε τον ανώτερο αριθμητικά Οθωμανικό στρατό. Ήταν μέρος του Δήμου Καρυούπολης μεταξύ 1845 και 1912, μέρος της Κοινότητας Σκουταρίου μεταξύ 1912 και 1997 και μέρος του Δήμου Γυθείου μεταξύ 1997 και 2010. Ο Παρασυρός καταλήφθηκε από τους Ναζί κατά το Δεύτερο Παγκόσμιο Πόλεμο.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Ευρωπαϊκό Πρωτάθλημα Στίβου 2018 – 5000 μέτρα γυναικών

Τα **[[5000 μέτρα (αγώνισμα)|5000 μέτρα]] γυναικών** ήταν ένα από τα αγωνίσματα στο Ευρωπαϊκό Πρωτάθλημα Στίβου 2018 που πραγματοποιήθηκε στο Ολυμπιακό Στάδιο Βερολίνου στις 12 Αυγούστου 2018.

## Ρεκόρ

## Πρόγραμμα

## Αποτελέσματα

### Τελικός
μικρογραφία|273x273εσ|Η νικήτρια, Σιφάν Χασάν.

## Παραπομπές

005000 μέτρα γυ
2018